Acció Ecologista-Agró del Camp de Morvedre convoca el primer voluntariat per a la recollida de fem en l'Alt de Cerverola
13 de desembre 2019

![](/media/xoegggpg/68_c_presentaciovoluntariatbelcairepalanciaconvo1.jpg)  

  

Diumenge que ve 13 de desembre, el col·lectiu comarcal del Camp de Morvedre de Acció Ecologista-Agró, ha convocat el primer voluntariat del Paisatge Protegit Belcaire-Palància. L'acte consistirà a netejar els residus i deixalles de l'entorn de l'Alt de Cerverola, pic més alt del terme municipal de Sagunt pels seus 480 metres. També es farà un esmorzar de germanor i la presentació del nou projecte de voluntariat ambiental.

  

El punt de trobada serà la zona d'acampada de Les Escales, a les 9.30 hores. Així mateix, les persones interessades també podran acudir a la zona de la rotonda d'Aprendices del Port de Sagunt a les 9.00 hores, des d'on partirà un grup. Acció Ecologista-Agró reivindica el paisatge protegit de les muntanyes del Palància amb el suport de 13 ajuntaments, amb l'objectiu de protegir 13.151 hectàrees entre les províncies de València i Castelló.

  

La zona es troba delimitada pel riu Palància a l'est; pel parc natural de la Serra d’Espadà i el riu Belcaire al nord; pel parc natural de la Serra Calderona al sud; i per la plana litoral a l'est, on es troba també l'aiguamoll Ramsar de la Marjal d'Almenara.

  

Este projecte de voluntariat té com a objectiu donar a conéixer este espai natural i aprofita l'experiència d’Acció Ecologista-Agró per a col·laborar la seua conservació. Algunes de les accions per al manteniment d'esta zona són la neteja de residus com la que es realitza en esta jornada, la plantació de vegetació autòctona, la jornada d'eliminació d'espècies exòtiques invasores i les activitats de vigilància i prevenció d'incendis forestals.​

  

![](/media/0cdldn0v/68_c_presentaciovoluntariatbelcairepalancia.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/accio-ecologista-agro-del-camp-de-morvedre-convoca-el-primer-voluntariat-per-a-la-recollida-de-fem-en-l-alt-de-cerverola/ "Facebook")
*   [](http://twitter.com/share?url=https://aytosagunto.es/va/actualitat/accio-ecologista-agro-del-camp-de-morvedre-convoca-el-primer-voluntariat-per-a-la-recollida-de-fem-en-l-alt-de-cerverola/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/accio-ecologista-agro-del-camp-de-morvedre-convoca-el-primer-voluntariat-per-a-la-recollida-de-fem-en-l-alt-de-cerverola/ "Linked In")
*   [](mailto:?body=https://aytosagunto.es/va/actualitat/accio-ecologista-agro-del-camp-de-morvedre-convoca-el-primer-voluntariat-per-a-la-recollida-de-fem-en-l-alt-de-cerverola/)